මම තරග කරන්නේ දිනන්න නොව කියන්නයි  මෛලයග අරියසල් අරංගම් නායක ජනාධිපති අපේක්ෂක එම් තිලකරාජ්
තමන් ජනාධිපති මැතිවරණයට තරග කරණුයේ දිනන්න නොව ඒ ගැන කියන්න බව මෛලයග අරියසල් අරංගම් නායක ජනාධිපති අපේක්ෂක එම් තිලකරාජ් මහතා පවසයි හැටන්හි පිහිටි ඒ මහතාගේ කාර්යාලයේදී මේ බව පැවසූ එම් තිලකරාජ් මහතා වැඩි දුරටත් කතා කරමින් 1948 වර්ෂයේ දී නිදහස ලැබීමෙන් පසුව 1949 වර්ෂයේ දී පාර්ලිමේන්තු පනතකින් මේ වතුකර ජනතාවගේ පුරවැසි අයිතිය අයින් කළා පසුව 1977 තමයි ඡන්දයකින් වතුකරයේ අයකු පාර්ලිමේන්තුවට ගියේ එතැන සිට වරින් වර මෙම වතුකර ප්රදේශවලින් කිහිපදෙනකු ඡන්දය ඉල්ලා පාර්ලිමේන්තුවට ගියත් මට අවශ්ය වුණා මේ වතුකරයෙන් ජනාධිපති මැතිවරණයකටත් අයකුට තරග කරන්න පුළුවන් කියලා පෙන්වන්න මෙවර ජනාධිපති මැතිවරණයට තරග කරන එක් අයකුට රුපියල් කෝටි 200ක් පමණ වැය වන බව කියනවා මේ වැය කරන මුදලින් එක් අවුරුද්දකට රුපියල් කෝටියක් වතුකරයට වියදම් කළා නම් මේ තරම් ප්රශ්න මේ වතුකර ජනතාවට නැහැ මේ රටේ ආර්ථිකයට වැඩි වශයෙන් දායකත්වය ලබාදීමටත් මේ රටේ ආර්ථිකය සවිමත් කරන්නත් වැඩි වශයෙන් කටයුතු කරන්නේ මේ වතුකරයේ ජනතාවයි මේ වනවිට මේ වතුකර ජනතාව වළක වැටිලා ඉන්නේ මට අවශ්ය ඒ ජනතාව වැටුණු වළෙන් ගොඩගන්න මම මේ මැතිවරණයේ දී වතුකර ජනතාවගේ දැවෙන ප්රශ්න පිළිබඳ අනිකුත් අපේක්ෂකයන් සමග කතා කරනවා එමෙන්ම මේ වතුකර ජනතාවට කරපු දේවල් නොකරපු දේවල් පිළිබඳ මේ රටට මෙන්ම ජාත්යන්තරයටත් කියනවා ඒකයි මම මුලින් පැවසුවේ මම මේ ජනාධිපති මැතිවරණයට ඉදිරිපත් වුණේ දිනන්න නොවෙයි කියන්න කියලා හැටන්  මනුර සුදත් සෙල්ලහේවා